CELEX: 62014CN0523
Language: sl
Date: 2014-11-20 00:00:00
Title: Zadeva C-523/14: Predlog za sprejetje predhodne odločbe, ki ga je vložilo Rechtbank Gelderland (Nizozemska) 20. novembra 2014 – Aannemingsbedrijf Aertssen NV, Aertssen Terrassements SA/VSB Machineverhuur BV in drugi

2.2.2015   
            
            
               SL
            
            
               Uradni list Evropske unije
            
            
               C 34/13
            
         Predlog za sprejetje predhodne odločbe, ki ga je vložilo Rechtbank Gelderland (Nizozemska) 20. novembra 2014 – Aannemingsbedrijf Aertssen NV, Aertssen Terrassements SA/VSB Machineverhuur BV in drugi
   (Zadeva C-523/14)
   (2015/C 034/14)
   Jezik postopka: nizozemščina
   
      Predložitveno sodišče
   
   Rechtbank Gelderland
   
      Stranke v postopku v glavni stvari
   
   
      Tožeči stranki: Aannemingsbedrijf Aertssen NV, Aertssen Terrassements SA
   
      Tožene stranke: VSB Machineverhuur BV, Van Someren Bestrating BV, Jos van Someren
   
      Vprašanja za predhodno odločanje
   
   
               1.
            
            
               Ali na stvarno področje uporabe Uredbe št. 44/2001 (1) sodi predlog za pregon, v katerem se uveljavlja premoženjskopravni zahtevek, v smislu členov 63 in naslednjih belgijskega zakona o kazenskem postopku, ki ga je vložila družba Aertssen, ob upoštevanju načina njegove vložitve in faze, v kateri je postopek?
               Če je odgovor pritrdilen:
            
         
               2.
            
            
               Ali je treba člen 27(1) Uredbe št. 44/2001 razlagati tako, da postopek pred tujim (belgijskim) sodiščem v smislu te določbe teče tudi, če je oškodovanec pred belgijskim preiskovalnim sodnikom vložil predlog za pregon, v katerem uveljavlja premoženjskopravni zahtevek, in predhodna preiskava še ni zaključena?
            
         
               3.
            
            
               Če je odgovor pritrdilen: v katerem trenutku velja, da v zvezi s predlogom oškodovanca za pregon, v katerem uveljavlja premoženjskopravni zahtevek, za namene členov 27(1) in 30 Uredbe št. 44/2001 postopek teče in/ali je sodišče začelo postopek?
            
         
               4.
            
            
               Če je odgovor nikalen: ali je treba člen 27(1) Uredbe št. 44/2001 razlagati tako, da lahko vložitev predloga oškodovanca za pregon, v katerem uveljavlja premoženjskopravni zahtevek, povzroči, da postopek pred belgijskim sodiščem v smislu te določbe začne teči pozneje?
            
         
               5.
            
            
               Če je odgovor pritrdilen: v katerem trenutku se šteje, da je v zvezi z zadevo za namene členov 27(1) in 30 Uredbe št. 44/2001 v tem primeru postopek začel teči in/ali je sodišče začelo postopek?
            
         
               6.
            
            
               Če je oškodovanec vložil predlog za pregon, v katerem uveljavlja premoženjskopravni zahtevek, postopek pa v smislu člena 27(1) Uredbe št. 44/2001 v trenutku vložitve tega predloga s tem še ne teče, vendar pa v času poteka preizkusa vloženega predloga pozneje za nazaj lahko velja, da je postopek začel teči v trenutku vložitve navedenega predloga: ali v tem primeru iz navedene določbe izhaja, da mora sodišče, pri katerem je bila vložena tožba po tem, ko je oškodovanec vložil navedeni predlog na belgijsko sodišče, prekiniti odločanje, dokler ni ugotovljeno, ali pred belgijskim sodiščem postopek teče v smislu člena 27(1)?
            
         
      (1)  Uredba Sveta (ES) št. 44/2001 z dne 22. decembra 2000 o pristojnosti in priznavanju ter izvrševanju sodnih odločb v civilnih in gospodarskih zadevah (UL, posebna izdaja v slovenščini, poglavje 19, zvezek 4, str. 42).